Askanios (syn Aretaóna)

Askanios (Askanios) je v gréckej mytológii syn Aretaóna,Apollodoros, Bibliotheca, Epitome, E,3,35. vodca Frýgov v trójskej vojne.Homér, Iliada, 2,862-863

Askanios a Forkys z ďalekej Askanie (kedysi krajina pri jazere AskaniaPlinius, Naturalis historia, 5,43,148. v dnešnom Turecku) velili vojsku Frýgov, ktoré prišlo podporiť Tróju v boji proti spojeným achájskym vojskám. Epický básnik Homér uvádza, že Frýgovia v trójskej vojne vynikali v boji s mečom. Podľa Pausania ich telo chránil akýsi dvojdielny vojenský korzet, ktorý im v boji zabezpečoval dostatočnú ochranu a preto sa zaobišli aj bez štítu.Pausanias, Periégésis tés Hellados, 10,26,6. 

Homérova Iliada o osude Askania mlčí. Jeho spolubojovník Forkys umiera v sedemnástom speve, v bitke,Homér, Iliada, 17,312-318. keď Frýgovia pod vedením trójskeho princa Hektora bojujú s Achájcami o telo achájskeho hrdinu Patrokla. 

 Referencie bibliografia 

Kategória:Postavy gréckej mytológie
Kategória:Trójska vojna